
**Skitser**




For at få en idé om, hvor indholdet visuelt skal placeres på min sider, har jeg kreeret en skitse af en muligt wireframe. Da jeg designer efter princippet *mobile first*, har jeg kun taget udgangspunkt i en smartphone på dette stadie.

Jeg synes det er vigtigt at lave skitser før man laver de endelige wireframes, da skitserne oftest danner baggrund for en prototype, som kan være med til at afsløre uhensigtsmæssigt indhold.





**Skitse mockups**

I processen mellem skitserne og mine mockups, er der sket nogle udviklinger som påvirker at indholdet ikke bliver præcist som i skitsen. Menulinjen blev testet med en ekstra underside og logoet har ændret udtryk (Forklaring jf. overskrift *Logo* i rapporten). Med udgangspunkt i grålige toner og et design som bygger på, at jeg er god til at have mange bolde i luften, fik jeg produceret mit første udkast til et muligt design.



Da jeg var i gang med ovenstående, gik et familie medlem forbi og sagde: ”Det ser godt ud, hvad er det du arbejder på?”. Da jeg svarede vedkommende at det gerne skulle blive til SmartPhone versionen af min portfolio, kom millionspørgsmålet: ”Hvor er menuen til at skifte side?”. Det spørgsmål blev et par timer senere dødsdommen for mit første design. Jeg prøvede et par alternative løsninger, såsom at tilføje en baggrund på siden og en baggrund på menuknapperne.



Uanset hvad jeg prøvede, synes mit design dødsdømt. Jeg valgte derfor at viske tavlen ren og starte forfra mens jeg stadig havde tid.